
INFORMACIJOS SAVIVALDYBĖS TERITORIJOJE GYVENANTIEMS EUROPOS SĄJUNGOS IR EUROPOS EKONOMINĖS ERDVĖS PILIEČIAMS BEI EUROPOS SĄJUNGOJE IR EUROPOS EKONOMINĖJE ERDVĖJE GYVENANTIEMS LIETUVOS PILIEČIAMS APIE ŠEIMAI IŠMOKĖTAS VAIKO IŠMOKAS AR ŠEIMOS NARIO MIRTIES ATVEJU IŠMOKĖTAS IŠMOKAS  PATEIKIMAS

Paslaugos apibūdinimas
Europos Sąjungoje migruojančių asmenų socialinę apsaugą reglamentuojantys Koordinavimo reglamentai apima visas pagrindines socialinės apsaugos sritis. Lietuva nuo 2019-07-31 prisijungė prie Elektroninės socialinės apsaugos informacijos mainų sistemos (toliau – EESSI sistema), kuri skirta valstybių narių kompetentingų įstaigų specialistams, skiriantiems socialinės apsaugos išmokas pagal koordinavimo reglamentus, keistis reikiama informacija.
Lietuvos Respublikos piliečiams, legaliai pradėjus dirbti ES ar EEE valstybėse, taikoma tos šalies, kurioje dirba, socialinės apsaugos sistema, t. y. asmuo toje šalyje turi teisę gauti socialines išmokas, taip pat ir išmokas vaikams bei išmokas mirties atveju. Dėl šių išmokų skyrimo ir mokėjimo asmuo turi kreiptis į tos šalies kompetentingą įstaigą bei informuoti Socialinės paramos skyrių. Informacija keičiamasi, kad išmokos būtų mokamos pirmumo teisę turinčioje valstybėje, taip išvengiant dvigubo išmokų mokėjimo.

Paslaugos teikimo proceso aprašymas
1. Prašymą galima pateikti tiesiogiai asmeniui ar jo atstovui atvykus į Savivaldybės administraciją, atsiuntus pranešimą paštu ar per pasiuntinį, elektroniniais ryšiais Savivaldybės administracijos oficialiu elektroninio pašto adresu: administrcija@kedainiai.lt.
2. Atsakingas specialistas suveda duomenis į Socialinės paramos atskaitos sistemą „Parama“ ir užregistruoja prašymą.
3. Atsakingas specialistas tikrina reikalingą informaciją duomenų bazėse bei užpildo struktūrizuotą elektroninį dokumentą ir išsiunčia kompetentingai įstaigai naudojantis informacine sistema www.spis.lt, EESSI posistemiu (RINA).
4. Atsakymas apie suteiktą paslaugą teikiamas tiesiogiai atvykus į Savivaldybės administraciją, registruotu laišku, elektroniniu laišku.

Paslaugos teikimo informacija
Paslauga suteikiama nemokamai per 30 darbo dienų.

Teisės aktai, reguliuojantys paslaugos teikimą
1. Europos Parlamento ir Tarybos reglamentas (EB) Nr. 987/2009 2009 m. rugsėjo 16 d. nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarka.
2. Europos Parlamento ir Tarybos reglamentas (EB) Nr. 883/2004 2004 m. balandžio 29 d. dėl socialinės apsaugos sistemų koordinavimo.
3. Lietuvos Respublikos socialinės apsaugos ir darbo ministro įsakymas „Dėl Lietuvos Respublikos socialinės apsaugos ir darbo ministro 2004 m. gruodžio 27 d. įsakymo Nr. A1-288 „Dėl Europos Tarybos reglamento Nr. 1408/71/EEB ir reglamento Nr. 574/72/EEB nuostatų, susijusių su išmokomis šeimai ir išmoka mirties atveju, įgyvendinimo tvarkos aprašo patvirtinimo“ pakeitimo.
4. Lietuvos Respublikos teisės gauti informaciją ir duomenų pakartotinio naudojimo įstatymas.


Informacija ir dokumentai, kuriuos turi pateikti asmuo
1. Prašymas.
2. Asmens tapatybę patvirtinantis dokumentas.
3. Mirties liudijimas.
4. Įgaliojimas, jeigu prašymą ir dokumentus teikia įgaliotas asmuo.

Paslaugos inicijavimo forma
1. Prašymo gauti išmoką SP-3 (A1) forma.
2. Prašymo gauti paramą mirties atveju SP-5 forma.

Informacija ir dokumentai, kuriuos gauna paslaugos teikėjas
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Užimtumo tarnybos duomenų bazės (išrašas).
4. ANTA informacinės sistemos duomenų bazės (išrašas).
5. Valstybės įmonės Registrų centro duomenų bazės (išrašas).
6. Kiti duomenys (atsižvelgiant į aplinkybes).

Už paslaugos teikimą atsakingo asmens kontaktai 
Socialinės paramos skyriaus vyr. specialistė Loreta Petrauskienė, tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyr. specialistė Vilma Zdanavičienė, tel. +370 347 69585, el. p.  vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel. +370 347 69585, el. p.  jurgita.saune@kedainiai.lt.
Kėdainių miesto seniūnijos vyresn. specialistė (socialinei paramai) Rasa Krivickienė, tel. +370 347 44108, el. p. rasa.krivickiene@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

